
 ROMÂNIA

 JUDEŢUL TIMIŞ

 MUNICIPIUL TIMIŞOARA

 Compartimentul Voluntar pentru Situații de Urgență
SC2021-



RAPORT DE SPECIALITATE

privind aprobarea Regulamentului de organizare și funcționare a activității de voluntariat din cadrul Primăriei Municipiului Timișoara și al serviciilor publice din subordinea Consiliului Local al Municipiului Timișoara

Având în vedere Referatul de aprobare a proiectului de hotărâre cu nr. SC2021-……...…………..., privind aprobarea Regulamentului de organizare și funcționare a activității de voluntariat din cadrul Primăriei Municipiului Timișoara și al serviciilor publice din subordinea Consiliului Local al Municipiului Timișoara;
În concordanță cu prevederile Legii nr. 78/2014 privind reglementarea activităţii de voluntariat în România cu modificările și completările ulterioare, se dorește crearea unui cadru legal în scopul participării persoanelor fizice la activităţile de voluntariat desfăşurate în folosul altor persoane sau al societăţii, organizate de Primăria Municipiului Timișoara și serviciile publice din subordinea Consiliului Local al Municipiului Timișoara.
Primăria Municipiului Timișoara recunoaşte valoarea socială a activităţilor de voluntariat ca expresie a cetăţeniei active, a solidarităţii şi responsabilităţii sociale, precum şi valoarea profesională ca expresie a dezvoltării personale, profesionale, interculturale şi lingvistice a persoanelor care desfăşoară aceste activităţi.
Oamenii fac voluntariat ca formă de comunicare, apartenenţă la o comunitate sau creștere personală. La nivel local, voluntariatul oferă oportunități de a cunoaşte, de a învăţa ce este toleranţa, diversitatea şi respectul pentru valorile locale. Este adevărat că nu există o plată pentru voluntariat, dar aceasta nu înseamnă că voluntariatul este muncă ”pe degeaba”, pentru că voluntariatul oferă emoții pozitive de o intensitate majoră prin creșterea autoaprecierii, oferă sentimentul de valoare prin aportul pe care îl aduce pentru societate. Voluntariatul însă nu înseamnă doar dăruire și altruism, dar și responsabilitate și angajament.
La nivelul Primăriei Municipiului Timișoara, organizație gazdă poate fi oricare dintre toate structurile din cadrul aparatului de specialitate al Primarului Municipiului Timișoara, conform organigramei în vigoare, care își desfășoară activitatea și au atribuții în domenii de interes public, precum: arta şi cultura, sportul şi recreerea, educația şi cercetarea, protecția mediului, sănătatea, asistența socială, religia, activismul civic, drepturile omului, ajutorul umanitar şi/sau filantropic, dezvoltarea comunitară, dezvoltarea socială, domenii specificate la art.3, lit.b din Legea nr. 78/2014. Fiecare organizație gazdă va organiza și administra activitatea de voluntariat în cadrul structurii sale conform dispozițiilor legale. 
În sensul celor de mai sus, propunem și susținem emiterea unei Hotărâri de Consiliu Local al Municipiului Timișoara privind aprobarea Regulamentului de organizare și funcționare a activității de voluntariat din cadrul Primăriei Municipiului Timișoara și al serviciilor publice din subordinea Consiliului Local al Municipiului Timișoara.

